الحمد لله وكفى وصلاة وسلاما على عباده الذين اصطفى. اللهم لك الحمد كله ولك الملك كله. وبيدك الامر كله وبيدك الخير كله واليك يرجع الامر كله. اللهم صل على محمد وعلى ال محمد كما صليت على ابراهيم وعلى ال ابراهيم. انك حميد مجيد. اللهم بارك على محمد
محمد وعلى ال محمد كما باركت على ابراهيم وعلى ال ابراهيم انك حميد مجيد. ثم اما بعد. فيعني دايما لما الواحد بييجي يدخل القاهرة بتعدي من اول الكورنيش كده على قصر محمد علي. قصر محمد علي. يا نهار ابيض! زمان كان هيلامان. زمان كان مين اللي ممكن يدخل القصر
ده غير واحد من الملوك. واحد من عظماء العظماء بتوع الدنيا. ياه ايامه راحت يا جماعة. لحد محمد علي ولا عاد قصر محمد علي. خلاص امال بقول لكم الكلام دلوقتي ليه؟ انا بقول الكلام ده دلوقتي لان القصر ده بيفكرني بكلمة صورة. سورة في القرآن. يعني احنا هنتكلم النهاردة ان شاء الله عن سورة الجن. سورة
نوح سورة المزمل سورة يعني ايه سورة؟ سورة يعني جنة وحواليها سور زي قصر محمد علي كده. بس زمان. طب وايه الفرق بين الجنة اللي حواليها والجنة اللي ما فيش حواليها سور. الجنة اللي ما فيش حواليها سور اي حد يدخلها. انما الجنة اللي حواليها سور لا زي القصر بتاع العظماء. مش اي حد يدخلها
مش اي حد يؤذن له ان هو يعتب بابها. كذلك يا جماعة سورة القرآن سورة الجن. لما نتكلم الليلة باذن الله عن سورة الجن عودة على بدء بقى لسلسلة التفسير
بازن الملك لما نتكلم عن صورة الجن تحس انها صورة. صورة يعني ايه؟ يعني جنة جنة مبهرة. جنة مذهلة الثمار اللي فيها. والمناظر اللي فيها او الشجر اللي فيها مبهر. ولكن مش اي حد هيؤذن له انه يفهم. مش اي حد هيؤذن له انه يعيش. مش اي حد هيؤذن له ان دموعه تنزل. من معنى من المعاني اللي في الصورة
هو ده معنى كلمة سورة يا جماعة. عشان كده كلمة سورة بتعلمك ان قبل ما تبدأ تسمع الشرح دلوقتي وقبل ما انا اتكلم وقبل ما تبدأ تقرا اي سورة في اي وقت
او تقرا تفسير اي سورة في اي وقت قل يا رب يا رب فهمني يا رب افتح لي قلبي. يا رب افتح لي هزه الصورة. افتح لي ابوابها. دخلني فيها. اجعل لي اعظم الرزق منها يا رب. يا جماعة يا اخوانا هنتكلم الليلة بازن
الله سبحانه وتعالى عن سورة الجن. سورة الجن الترتيب اخر سورة كنت معنا من حوالي شهر كانت سورة نوح. سورة الجن يا جماعة تبدأ قصة صورة الجن بعد بعثة رسول الله
صلى الله عليه وسلم في خبر مفزع جه لابليس. خبر رهيب بالنسبة لابليس كان خبر قاتل. فيه ايه ؟ الشياطين جنود ابليس اللي بتتصنت على الملايكة عشان تنزل تضل البشر
بدأت تتعرض لقصف سماوي بالشهب الحارقة وبدأت فيه ضحايا من جنود ابليس تتساقط. والموضوع بيزيد والضحايا بتزيد. ابليس اتجنن فورا بعت مبعوثين عشان يشوفوا ايه الموضوع وكانت النتيجة صدمة بالنسبة لابليس. ان السما ملئت
حرسا شديدا وشهب ملئت. ملئت يعني يعني مليارات الملايكة ايه ده! فجأة السما بقت متحوطة! حرصا الملايكة اشداء! مش اي ملايكة! عارف الجنود المدججة بالسلاح ملائكة اشداء. شديدا مشدود بعضهم لبعض. ما فيش منفز يقدر ابليس يعدي منه. او جندي من جنوده. وشهب شهب حارقة
ابليس من اهل الارض ولكن في يوم من الايام كان من اهل السما. هو عارف ان لازم فيه حاجة خطيرة. ابليس في صحيح البخاري يتجنن. يأمر كل الابارسة الصغيرين. اضربوا مشارق
الارض ومغاربها. اجروا اجروا شوفوا فيه ايه. لازم فيه حاجة خطيرة احسن يكون آآ احسن يكون دا بجديد. احسن يكون نور جديد احسن يكون نبي جاي نازل يهدي الناس. بعد ما طلعت عيني. بعد ما طلعت روحي في اضلال الناس. ييجي ده بيهديهم لي. اضربوا مشارق الارض ومغاربها
ده كل كليب اتعمل انا سهرت وتعبت اكتر من اللي الفه واللي غناه واللي لحنه. كل قناة فضائية قذرة اتعملت انا خططت لها ليالي قبل ما تتعمل. كل بنك ربوي كل قناة سياحية كل مكان فساد كل قهوة انا كان في حلمي من احلامي يوم ما شفته بيتحقق قدام عيني قلب رقص من
فرحة كل مغني ومغنية وممثل وممثلة مشروع من مشاريعي. تعبت وطلعت روحي عما ربتهم. عشان يبقوا من الجنود بتوعي. كل موديل من الموديلات البنات لابساه قبل ما بتوع برك رضوان ولا اي بيت ازياء يقصوا انا قصته بايديا. وانا اللي علمته لهم. مشارق الارض ومغاربها. انتم اجروا على شمال
ارض وانتم على جنوب الارض وانتم جولة مكوكية مبعوثين رسميين للشرق الاوسط. اجروا على جزيرة العرب على مكة. مكة اخطر المكان في الارض المكان اللي ابراهيم زلني فيه. المكان اللي ابراهيم رجمني فيه. المكان اللي ابراهيم حط مناخيري في التراب فيه. ده انا طلعت روحي بعد ما
الخليل مات عشان ارجع الارض وارجع المكان تاني للضلال تاني. اجروا شوفوا فيه ايه. يجري المجموعة اللي كانت مكلفة بالمنطقة بتاعة العربية وتعمل مسح شامل للمنطقة. كل حاجة تمام. التقرير يتبعت كل حاجة تمام. كل حاجة. الغيبوبة مالية المجتمع. العقول تايهة. المخدرات
مدمرة اجسام وعقول الشباب. البنات ماشية عرايا في الشوارع. القنوات الفضائية مخدراهم ليل نهار. وخمسة وعشرين خمسة اربع تلاف قناة على القمر اوروبي ومئات والاف القنوات على الاقمار العربية. كل حاجة تمام. ما تخافش. الاطفال عقولهم تايهة قدام القنوات بتاعة الاطفال. اللي بيتعرض فيها افلام اقذر من افلام
الكبار بس كرتون. كل حاجة تمام ما تقلقش يا ابليس. كل حاجة التقرير طالع تمام التمام. وبيستريحوا اخر اليوم عند الفجر. فجأة وهم بيستريحوا يشوفوا منزر رهيب. ايه ده! واحد واقف
وشه بيبخ نور ووراه صف واقف وشهم بيطلع نور. وكلهم بيبكوا. واقفين بيصلوا بيصلوا ايه؟ الرسول والصحابة بيصلوا الفجر. واقفين بيصلوا. بيعملوا ايه ده يقربوا يسمعوا الكلام اللي هم بيقولوه. ايه ده! ايه الكلام ده! ايه ده مش كلام! ده نور! كله ينسى بعضه! كله يبدأ يتوه مع الكلام ويعيش معه وينسى بعضه! ايه الكلام ده
السحر! ده احنا اللي بنعمل السحر! احنا بتوع السحر! ده مش سحر! ده اقوى من السحر! هو ده هو ده السبب. هو ده اللي خلى ابليس قاعد يداريه عننا السنين اللي فاتت. هو ده اللي ابليس كان مرعوب منه. وفي لحزة يا جماعة. في لحزة ينقلب جنود
اللي كانوا جايين عشان ينصروا ابليس لجنود من جنود الحق الجن اللي ربنا نزل باسمهم سورة الجن. اللي قصتهم في صحيح البخاري. الجن اللي كانوا من جنود الباطل وحصل لهم انقلاب. انقلاب فوري
موضوع حلقتنا الليلة انقلاب. الانقلاب اللي ممكن يحصل لانسان ينقله من جندي من جنود الباطل لعمود من اعمدة الحق في الارض. الانقلاب اللي احنا شفناه قدام عينينا لممثلين وممثلات ومغنيين ومغنيات في العصر الحديس. الانقلاب اللي احنا سمعنا عنه للصحابة ازاي اتقلبوا من ايه لايه؟ الانقلاب اللي احنا سمعناه
قبل كده لسحرة فرعون جنود فرعون اللي كانوا داخلين عشان ينصروا فرعون وهم داخلين داخلين فرعون طبعا هيتجنن من موسى ما هوش عارف يعمل ايه استدعوا لي عمالقة السحر في مصر. يعني عمالقة السحر في العالم. هاتوا لي السحرة الكبار كلهم يدخلوا الاول اجتماع سري من تحت الترابيزة مع فرعون. ائن لنا
ان كنا نحن الغالبين هتدينا فلوس هتدينا كنوز هتفتح لنا الخزاين بتاعتك وبتدينا فلوس مين يا غلابة؟ نعم وانكم اذا لمن مقربين ومراكز هخليكم مستشارين ووزرا هاديكوا مقاعد هاديكوا صولجان وهيلامان يدخل الصحرا في اليوم الموعود يتفقوا مع موسى على اليوم
موعود يوم شم النسيم والناس كلها ملايين المجتمع المصري كله جاي محشود والهتافات بتهز الارض هز واليفت في نصرة فرعون السحرة مالية كل حتة. والناس واقفة وفرعون على مكان عالي على العرش. والحاشية من حواليه بتهوي عليه. وقاعد منفوخ. دقايق وهبقى اعظم
في الارض كلها. دقايق وهسبت لشعبي ان انا اعزم زعيم في الدنيا كلها. والصحرا داخلين عمالقة السحر في الارض داخلين. سدرهم منفوخ. والناس اول ما الصحرا بدأت اطلعوا المنصة الصراخ اشتد والهتافات اشتدت. والتصفيق بقى على اشده. والناس كلها بتهتفلهم يلا يا ابطال. يلا يا ابطال. وقوسات كل
المشهد ده الطرف الاخر واحد بس. فرض واحد بس سيدنا موسى. فرض واحد واقف لوحده مع العصاية بتاعته. منزر يدمي قلب اي واحد حريص على الحق زي الوقت كده يا جماعة. الباطل في كل حتة وتلاقي الملتزم ماشي في الجامعة بيزكر ربنا قلبك يتقطع على منزره. انت بس اللي وسط المجموعة ديت كلها
ويطلع الصحراء على المنصة ويقولوا لموسى بقمة الفشخرة. يا موسى اما ان تلقي واما ان نكون نحن الملقين. بيترسم قدام الناس. احنا مش معنا. قال بل القوا ارموا. ارموا الاسلحة بتاعتكم. ارموا وسائل اضلال الناس اللي في ايديكم. ارموا كل اللي في ايديكم يا اهل الباطل. ارموا الموديلات اللي عدتوها
ارموا القنوات. ارموا النوادي. ارموا كل الوسائل اللي انتم عملتوها في خمستلاف خطة وخطة لتغييب العقول. وتغييب القلوب وتدمير الناس. وتدمير المسلمين ابعدهم عن دينهم. القوا ما انتم ملقون. ارموا كل اللي في ايديكم. انا عارف ان انا معي الحق ومعي الملك سبحانه وتعالى. فالقى القوا القوا حبالهم
سبحان الملك! فجأة الحبال والعصية اتحولت لتعابين كبيرة! والناس كلها بصت مزهولة! سهول رهيب ساد الناس! وفجأة! التصفيق بقى على والهتافات على اشدها. وفرعون اتنفخ وكبر في الكرسي بتاعه. خلاص لحزات لحزات وهزمة النصر المبين بتاعي. لحزات وهبة اعظم
زعيم في الدنيا والصحرا وقفوا وهم في قمة النفخة ورينا يا موسى انت هتعمل ايه. ويطلع موسى يطلع بكل سبات وبكل قوة وبكل بطولة يطلع موسى والصحرا واقفين يشق من وسط الصحراء ما يهموش. ويقف وسط التعابين الرهيبة. ما يهموش. والناس كلها بتبص له باستهتار واستخفاف. فالقى
موسى عصاه يلقي موسى العصاية بتاعته. ما حدش ينتبه للي حصل. غير لما يسمعوا الصراخ الرهيب بتاع السحرة. صراخ صدر منهم غصب عنهم. ايه ده الصحرا مبرقين وباصين للمنزر الرهيب اللي حصل. الناس كلها بدأت تبص فيه ايه! موسى طلع من العصاية بتاعته تعبان كبير اكل ولقى في كل التعابين
الصحرا فرعون يبدأ ينكمش في الكرسي بتاعه ويبدأ يقف وهو مجهود. الصحراء واقفين هم الوحاد اللي ترجموا المنظر في كل الناس. الناس مبهورة بسحر موسى انما انصحها الصلاة ده مش سحر ده حق. احنا بتوع السحر. احنا اللي بنعمل السحر ده مش سحر. ده مش موسى ده ربنا. احنا مش جايين نحارب موسى. ده احنا بنحارب ربنا. فقل
هي السحرة ساجدين. وهم ساجدين مناخيرهم في التراب لربنا. امنا برب العالمين. فرعون وقف زي المجنون. انتم بتقولوا ايه؟ والفلوس اللي وعدتكم بها امنا برب العالمين. امنا؟ امنتوا ازاي ؟ والمراكز المراكز الرهيبة والكراسي اللي وعدتكم بها. امنا برب العالمين
انتم اتجننتم! هاقتلكم. هاقتلكم ابشع موتى امنا برب العالمين. هاعلقكم في جزوع النخل وهاقطع جسمكم حتت. هامثل بكم وانتم لسة امنا برب العالمين. لا بصوا لفرعون ولا لجنود ولا للشعب ولا لسيف المعز وذهبه. ما بصوش لحاجة من الكلام ده. انقلب الصحرا يا اخوانا
من جنود للباطل في لحظة الى جنود للحق انقلاب انقلاب. الصورة دي بتقول لك ان مش لأ مش مطلوب منك شبرين قماش تزودوهم في الجيبة بتاعتك. عشان يبقى اسمك التزمت. مش مطلوب منك ركعتين زيادة
المفروض مننا ان احنا نتقلب يا جماعة. تتقلب قلوبنا وعقولنا وافكارنا ومفاهيمنا وتصوراتنا. يا ترى انت ايه اللي اتغير فيك من ساعة ما قلت انك التزمت؟ انت ايه اللي اتغير في قلبك
ايه اللي اتغير في مشاعرك؟ ايه اللي اتغير في حياتك؟ ايه اللي اتغير في ليلك؟ ايه اللي اتغير في نهارك؟ ايه اللي اتغير في اخلاقك؟ اللي اتغير في كونك صاحب رسالة وصاحب قضية انقلاب
يا جماعة انقلاب سورة الجن بتكلمنا عن قصة انقلاب رهيب. قل اوحي الي انه استمع نفر من الجن فقالوا استمعوا لايه. ربنا ما قالش استمعوا لايه؟ اصل كلام النبي كله نور. كله نور. اي حاجة هيسمعوها من بق محمد ابن عبدالله عليه الصلاة والسلام. هتبقى نور. احنا كده احنا كلامنا نور
هيسمع كلامنا يلتزم انت لما لو انت بتتكلم في المحمول مع واحد. والناس حواليك سامعة في اي مكان عام. يلتزموا من كلامك له. كلامنا نور يا جماعة. كلامنا كله نور كله من مشكاة الوحي كله كله خارج من مشكاة القرآن. قل اوحي الي اوحي الي. هو رسول الله ما كانش عارف ان هم بيسمعوه وهو واقف بيصلي
قل لي لا ما كنتش عارف يعني ايه رسول الله يا جماعة كان ساعتها في سوق عكاظ رايح سوق عكاظ اللي بينه وبين مكة تلات ليالي. رايح يدعو الى الله. واخد الصحابة معه
معه انفار من الصحابة ورايحين يطلعوا يدعوا الى الله. تلات تيام عشان يدعو الله ما فيش ولا واحد بيستجيب. النبي راح يدعو البشر ربنا فتح له في مكان تاني خالص. ربنا
بيقول لك اوعى اوعى يتهيأ لك ان فيه جهد هيضيع. اوعى يتهيأ لك ان فيه كلمة هتطلع من بقك وهتضيع. اوعي يا اختي. اوعي يتضايق لك ان فيه كلمة دعيت بها واحدة صاحبتك ما التزمتش
انا وضعت والله ما ضاعت. اوعى تفتكر ان فيه مجهود بزلته في الدعوة وراح. ما بيحصلش يا جماعة. ما بيحصلش. ده انت ممكن تدي شريط لواحد صاحبك بعد خمس سنين. واحد تانية
لازم بسببه ما بيحصلش يا جماعة. انا فاكر احد الاخوة اللي مجتهدين جدا في الالتزام. وانا مرة قاعد معه بعد سنة سنتين يعني او سنة من معرفتي به. وانا قرب التزامه وجهده. فبيقول لي انت عارف انا عرفتك امتى
قلت له امتى ؟ بيقول لي انت عارف انا اول مرة التزمت كانت امتى ؟ قلت له امتى ؟ كنت انا واقف مع مجموعة باتكلم معهم في الدين، مجموعة باتكلم معهم في الدين. مجموعة قدام محل
اكل كده واقف بتكلم معهم وكل همي انهم يلتزموا. بيقول لي انا ساعتها جيت وقفت في الاخر اسمعك انت بتقول ايه. هو مش من ضمن المجموعة انا بكلمك اصلا. يعني ما هوش من ضمن الناس اللي انا واقف معهم. الناس اللي انا واقف معهم ما فيش ولا واحد فيهم التزم. فيما اعلم ما اعرفش. اهو ده بعد كده سبحان الله العظيم
وكانت البداية الكلمة دي. وكانت البداية الوقفة دي وبقى ما شاء يا اخوانا ما فيش مجهود بيضيع. انا ممكن اكون باكلمكم الوقتي ما تعرفش ما تعرفش كلمتك مين اللي هيشيلها
انا ما اعرفش مين اللي قاعد قدامي الوقتي. ممكن واحد من اللي قاعدين قدامي الوقتي هو اللي هيحرش فلسطين بكرة. ممكن طفل صغير نايم على رجلين امه بيفتح عينيه ويغمضها وعينيه
راحت معي الوقت اما سمعت كلمة طفل هو بكرة اللي هيحرر الام وهيبقى الخليفة. ممكن يبقى واحدة قاعدة قدامي الوقتي هي هتبقى ام صلاح الدين الجاي. ممكن واحد قاعد معي لقدام الوقتي هيبقى صاحب مشروع خيري يطعم فقراء الامة كلها. ممكن واحد قاعد قدام الوقت هيلتزم على ايده الاف. واحدة قاعدة قدامي الوقتي
التزم على ايه ده مكانها دفعتها كلها. ممكن يا جماعة قاعد قدامي الوقتي داعية. هيبقى داعي الى الله. ربنا هيفتح على ايده القلوب ياما. ممكن واحدة قاعدة قدامي الوقتي ربنا
اجعل يسلم على ايدها الاف مؤلفة من الكفار ممكن يا جماعة. ما نعرفش ما حدش يعرف والله العظيم. ما حدش يعرف. ممكن الواحد ييجي يوم القيامة على حوض رسول الله
صلى الله عليه وسلم في الميعاد اللي النبي قبل ما يموت بساعات بايام قلائل. ضربوا بينا وبينه عليه الصلاة والسلام. جاي معك اللي التزموا على ايديك يا رسول الله. دول سمرة
يا رسول الله صبرت دعوتي بازن الله تلاقي امم جاية دول مين دول؟ دول ثمرة دعوتك انا انا ما دعتش دول انا ما اعرفش غير دول لا دول ثمرة كلمات انت قلتها وربنا حملها على لساننا
التانية وايدين ناس تانية ووصلها لمكان تاني. والتزموا بايديك. ما تعرفش ما تعرفش اوعوا يا جماعة استمروا في الدعوة. ما تعرفوش سورة الجن نموزج صارخ لان ما فيش كلمة بتضيع بعد سورة نوح. نوح تسعمية وخمسين سنة
وضعف البشر ما استجابوش. البشر كفروا. ربنا بيقول لك اوعى تيأس. اهو الجن اسلموا. اوعى ان فيه مجهود ضاع. يا رب تسعمية وخمسين سنة ضاعوا. لا. اهو مجهود النبي ما ضاعش اهو. اوعى يدها لك ان المجهود بيضيع ولا الدعوة بتضيع. طيب يا رب انت حكيت للنبي سورة الجن ليه؟ ليه يا رب؟ بيفرح قلب النبي عليه الصلاة والسلام
ربنا بيفرح قلب النبي. بيفرح قلب النبي بايه؟ ان فيه ناس دخلت في الدين. يعني اللي بيفرح قلب النبي. انه يعرف ان فيه ناس دخلت في الدين. اللي بيفرح قلب النبي انه يعرف ان فيه قلوب اتفتحت
رحمة الله. اللي بيفرح قلب النبي انه يعرف ان فيه اناس انقذت من النار. فرح قلب النبي بقى. فرحي قلب النبي. فرح قلب النبي بدعوتك الى الله. فرحي قلب النبي بايدك تعاهدي ربنا انك تبقي داعية في كل مكان تروحيه. فرح قلب النبي بالتزامك. فرحي قلب النبي بعفافك. فرح قلب النبي بقيامك. فرحي قلب النبي
صيامك فرح قلب النبي بانك تتمسك بدينه وتدعو لدينه. فرحي قلب رسول الله. هتفرح قلب رسول الله في الدنيا وفي الاخرة بايه؟ والله يا اخوانا كل ما الواحد يسمع من حد
دي رؤية شاف فيها رسول الله صلى الله عليه وسلم يقول لي يعني حصلت اكتر من مرة. يقول لي شفت النبي عينيه حمرا يعني حمرا من شدة البكاء. وهو ببكاء شديد. اقول سبحان الله من الحزن على الام
من الحزن على احوال الامة. دايما يعني باشوف الرؤى ديت يقول لي ان النبي كان بيبكي من شدة همه على الامة. من شدة همه على احوال الامة. زي ما كان بيبكي في
الليل وصدره بيغلي. عليه الصلاة والسلام من شدة همه على احوال الامة. يا جماعة يا جماعة عايزين نفرح قلب رسول الله. هنفرح قلب رسول الله بايه؟ اوعوا تستقالوا كلمة الداعية عامل زي واحد مسافر العريش مسلا من القاهرة ومعه كيس تمر طول ما هو ماشي ياكل تمراية ويرمي النقاية. ياكل تمراية ويرمي النقاية. الطريق كله صحرا. فبعد
عشرة عشرين سنة قضاهم في العريش وهو راجع. فلقى الطريق كله نخل. فبيقول ايه ده! النخل ده اتزرع ازاي! انا وانا جاي من عشر سنين ما كانش فيه نخل. قالوا له ده انت
اللي زرعته انا؟ اه ازاي؟ النوى اللي انت رميته. الكلمة اللي انت رميتها في الشلة وانت واقف معها. الكلمة اللي انت قلتها لصاحبك. الكلمة اللي انت قلتيها لجارتك اللي انت اديته في ميكروباص ولا في تاكسي ما تعرفش ركب معه بعد كده حد. الحد ده التزم وكسب ملايين الحسنات في ميزانك انت. قل
اوحي الي انه استمع نفر من الجن فقالوا انا سمعنا قرآنا عجبا. اول كلمة قالوها هي سر الانقلاب يا جماعة القرآني القرآن يا جماعة كتاب ربنا سبحانه وتعالى كلام الملك
كلام الله هو ده سر الانقلاب العظيم. سر الانقلاب كله عجب. عارفين يعني ايه عجب؟ عجب يعني حاجة ما شفناش زيها قبل كده. مش معناها زيها قبل كده. عارف لما تبقى ماشي على الطريق السريع. فانت متعود ان فيه شجر على اليمين والشمال. شجر عادي. فجأة لقيت منزر شجرة رهيب. منزر عمرك ما شفته فوقفت. اول حاجة وقفت
لازم تقف. القرآن لازم يوقفك. ما ينفعش ما تقفش. وقفت. ولما وقفت شودهت وبعد ما عديت بقيت بتكلم كل واحد على المنزر اللي انت شفته. هو القرآن كده لازم تقف. ولازم يغير فيك حاجة. لازم. قرآنا. القرآن بيغير. اعرف مجموعة
في امريكا عاملة جمعية في امريكا للدعوة للاسلام المجموعة ديت كانت ايه؟ يعني واحد خارج من مسجد لصلاة الفجر لقى مجموعة من يعني بتوع التنصير بيوزعوا منشورات فغار قال طب واحنا دينا ما يبقاش كده ليه؟ ما نوزعش ليه
احنا كمان بدأ يوزع ورق لغاية ما مرة سمع قول الله وجاهدهم به به جهادا كبيرا. قال الله! طب احنا كلام الناس ليه عن الاسلام؟ بنوزع كلام ربنا عن الاسلام. بنوزع قرآن. بدأ يطبع المصحف باللغة الانجليزية ويبعته للي عايز
بعتوا اربع تلاف مصحف لاربع تلاف واحد طلبوه رد عليهم الف ان هم اسلموا. الف واحد من اربع تلاف بعتوا لواحد بعد تلات تيام اتصل بهم قال لهم انا اسلمت. قالوا له ازاي ؟ قال لهم انا الكتاب ده من ساعة ما بدأت افتحه مش قادر اعمل اي حاجة. ولا اشيل عيني من عليه
لغاية ما خلصتوا في تلات تيام ده لا يمكن يكون كلام بشر ابدا ابدا ناس في امريكا بيتكلموا مع واحد في الجيش الامريكي. واحد في الجيش الامريكي. فمش مسلم الراجل ده بيقول لهم هو ايه ده! فيه ايه! احنا كل ما نبعت فرقة
من امريكا للعراق فرقة كبيرة يرجع لنا الفرقة في ميعاد رجوعها فيها خمس تلاف واحد اسلموا. خمس تلاف واحد بيسلموا في كل فرقة نبعتها هو هو في ايه؟ القرآن يا جماعة القرآن القرآن له قدرة تغييرية رهيبة. قدرة انه يقلب حياتنا كلها. قدرة انه يغير حياتنا كلها
قدرة ان هو يغير فينا كل شيء. احد احد الناس الامريكان بعتوا له المصحف. رد عليهم بعد شهرين قال لهم انا اسلمت. قال لهم طب انت اتأخرت ليه؟ قال لهم انا لما
اسلمت اللي ما قريت القرآن اسلمت بفضل الله. فاهل حسبوني اتجننت قاموا مدخليني مصحة نفسية لمدة شهر عشان اتعالج. قلت الحمد لله عشان ما يبقاش ورايا غير ان انا اقرا القرآن. اعيش مع كلام ربنا سبحانه وتعالى. القرآن يا جماعة القرآن. القرآن اللي قلب حياة الصحابة. القرآن امال
احنا التزمنا رياض اصلا هو بسبب القرآن هو اللي قلب حياتنا. هو اللي خلى عمر يسلم. هو اللي خلى كل الصحابة تدخل في الدين. القرآن اللي غير حياة العالم كله. القرآن اللي خلى السلف كلهم
وصول الليل بالنهار في العبادة والعلم والدعوة والجهاد. انا سمعنا قرآنا عجبا يهدي يهدي الى الرشد. ده احنا كنا تايهين ده احنا كنا ضايعين الحمد لله. فامنا به ولن ولن
ولن ولن نشرك بربنا احدا. مش هنرجع تاني الطريق ده حطينا رجلينا فيه مش راجعين تاني. احنا مصرين على الطريق ده. احنا مصرين على الطريق ده بعد ما عرفناه. مين دول يا جماعة؟ دول
اخر ناس كان متوقع ان هم يسلموا. اخر ناس عارفين اخر لما الواحد بيشوف ساعات شباب لما لما بيشوفهم اخر شباب كان متوقع انهم يلتزموا في دفعتهم وفي الجامعة كلها هم. اخر واحدة
كان متوقع تلبس نقاب فلانة. فلانة لبست نقاب وتاني يوم كمان بتدعو الى الله. تالت يوم كمان بتحفظ قرآن وبتحفظ فلانة. سبحان الهادي. سبحان الله العظيم دول يا جماعة اخر ناس كان متوقع عارفين عمر بن الخطاب لما كانوا بيقولوا عليه قبل ما يسلم لو اسلم حمار عمر لما اسلم عمر
عمر بن الخطاب يبقى الفاروق يبقى خليفة المسلمين اللي نشر الاسلام في العالم. كان عمر بيتقال عليه كده عارفين قاتل المئة اللي قتل ميت نفس وتاب بعدها لو رحنا القرية بتاعته سألنا كل اهل البلد مين اخر واحد ممكن يلتزم عندكم البلطجي دهو قتال القتلة دهو السفاح دهو السفاح اللي الناس عنده عاملة
الجمعية دهو ده اخر واحد ممكن يتوب هو اول واحد تاب في البلد. هو اللي تاب في البلد كلها اصلا. دول اخر ناس كان متوقع زي الوقت يا جماعة. بنشوف ناس
ازاي دول تابوا! وبقوا دعاة! وبقوا بينشروا الهداية! سبحان الهادي! ما تيأسوش من حد ولا تيأسوا من نفسكم ابدا والله العظيم. النور موجود. وكتير كتير بس جوة. عايز بس الطبقات اللي عليه دي تترفع شوية. مين دول يا جماعة؟ دول ناس
لحقوا لحقوا ايه ؟ لحقوا لحقوا قطار التوبة. لحقوا الانقاذ. لحقوا قصة صورة الجن بتفكرني بحسن الخاتمة. بتفكرني بالناس اللي لحقت انها تتوب. احد الشباب كان ماشي الشباب الملتزم ماشي في شارع من شارع القاهرة. وهو ماشي لقى شاب مشغل الكليزر بقى والسكسكة وطقم
الصوت بتاعه وماشي ورا مجموعة بنات ممن يعني ايه ربنا يهديهم ويتوب عليهم وقاعد يعاكس فيهم ومشغل الاغاني فصاحبنا الاخ الملتزم عدى وماله بالكلام التعبان دوت ده دماغه يعني. فبعد ما مشي قال طب حرام. طب انا اسيب المنزر ده ليه ؟ طب انا انصحه انا انا انا ازاي اشوف منكر واسكت؟ ازاي اشوف ضلال؟ طب اقول له كلمة. اقول له حاجة يا اخي اعزر
الى الله. لما يسألني عن المنزر ده فارجع له. فبدأ يكلمه يا اخي والموضوع والحكاية والرواية وربنا والجنة والنار. والاخرة واللي انت بتعمله ده واليمين ده الملكين اللي هيكتبوا اللي انت بتعمله ده اليمين ولا الشمال. ولو مت هتعمل ايه ؟ قعد يقول له الكلام البسيط اللي يقدر يقوله له. فالشاب اتأسر جدا وعينيه دمعت قال له طب ما تسبنيش
طب اعمل ايه؟ سبحان الله العظيم! قال البرنامج كلامه اثر فضل يرزع بقى وفضل يقول له تعمل ايه؟ والصلاة وما تسيبش الصلاة ابدا وقال له طيب انا نفسي انك تتابعني. اوعى تسيبني
الله يخليك. ما تسبنيش الكلمة اللي بنسمعها من كل الشباب. ما تسيبونيش احنا في رقبتكم. الكلمة اللي بنسمعها من الكل. خدوا نمرة بعض ووعدوا ان هو هيزوره في مكان عنوانه. بعد اسبوع افتكر الشاب ده. راح يزوره في بيته. راح يترك الباب بيخبط على الباب فطلع راجل كبير ابوه. فبيقول له لو سمحت
لو سمحت حضرتك فلان موجود فلابوه نظرة اسى بترتسم على وشه ونظرة حزن بيقول له فلان فلان ابني الله يرحمه ده مات يا ابني انت مين؟ الله يرحمه الله يرحمه فلان مات. قال له انا فلان. قال له انت اللي بسببك. ابني ربنا هداه وانقذه. انت اللي بسببك ابن ربنا سبحانه وتعالى تاب عليه من اللي كان فيه. انت
بسببك ابني ساب الاغاني. انت اللي بسببك ابني كان محافظ على الصلاة بفضل الله لغاية ما مات. انت اللي ربنا انقز ابني بك وربنا يبارك فيك يا ابني. قال له سبحان الله
يا جماعة واحد انقز قبل ما يموت بايام. بساعات يا اخوانا بساعات. حسن خاتمة اهي صورة الجن اهي احد الناس من القاهرة من هنا وكان في وزيفة يعني ايه وظيفة مرموقة شوية وكان لا بيصلي ولا مراته محجبة وظالم لامه وابوه مفتري فبيقول يعني مراته بتحكي بتقول جا لها فجأة قال لها ايه ده
قالت له ايه؟ قال لها احنا ما بنصليش. قالت له اه ما بتصليش. قال لها طب وبعدين؟ قالت له يعني نعمل ايه؟ قال لها نصلي قالت له طب خلاص نصلي. فبدأ يصلي هو ومراته
خلاص تاني يوم فجالها قال لها هو ايه ده ؟ قالت له ايه ؟ قال لها انت مش محجبة قالت له طب وبعدين؟ قال لها اتحجبي. لأ تخاف من ربنا سبحانه وتعالى. قالت له اتحجب. لبست حجاب
تالت يوم قال لها هو فيه ايه ؟ قالت له ايه ؟ قال لها انا امي وابويا انا زلمتهم. امي وابويا كانوا مسافرين برة في السعودية. امي وابويا انا ظالمهم. انا لازم اتصل بهم اصالحهم. اتصل
مش مصدقين اصلا. وقعد يستسمح يستسمح يستسمح لغاية ما امه بكرة مش قادرين يتصدقوا هو بيعمل كده ليه ؟ ده ابننا ده ولا مش ابننا رابع يوم سمع عن بنت يتيمة عايزة تتجوز
وعايزة فستان فرح. فنزل لمحافزة تانية يسافر عشان يجيب لها فستان الفرح اللي هتتجوز به. وخد مراته وابنه معه. وهو فقبل ما يسافر جمع الضهر والعصر جمع طبعا من غير قصر في البلد بتاعته فمراته بتقول له طب العصر ما ادنش لسة. قال لها معلش ما حدش ضمن عمره. وهو في الطريق في الطريق عشان يجيب
الفرح للبنت اليتيمة العربية اتقلبت به. مات مراته وابنه خرجوا سلام وهو مات انتقل الى رحمة الله بازن الله سبحانه وتعالى. يا جماعة ربنا سبحانه وتعالى لما بيريد عبد بيجيبه. لو ارادك هيجيبك. لو ارادك هيجيبك. احنا نقول يا رب بس. احنا نوري من ربنا لربنا من انفسنا خير
ربنا هيرفعنا وهيحفظنا وهيحسن خواتمنا سبحانه وتعالى. احد الشباب هنا في القاهرة في مصر الجديدة. شاب يعني يعني مات وهو عنده خمسة وعشرين سنة. وكان بيصوم صيام سيدنا داود يوم ويوم الله يرحمه. وكان حافظ القرآن وبيحفظ القرآن للشباب. الشاب ده لما مات واحد من الشباب شافه في الرؤية بعد ما مات
فبيقول له انت مش زعلان على شبابك؟ مش زعلان انك مت وانت عندك خمسة وعشرين سنة؟ قال له ازعل ازاي ؟ وانا بافطر واتغدى واتعشى مع سيدنا عثمان رضي الله عنه. سيدنا عثمان اصل سيدنا عثمان مات وهو صايم. الله رضي الله عنه. وده كان بيصوم صيام داوود. الله يرحمه الله يرحمه
يا جماعة دول مين؟ دول ناس ربنا انقز خواتيمهم. ربنا احسن خواتمهم. ربنا اراد ان هم ما يموتوش على الله اللي هم فيه. دول مين يا جماعة؟ مين الجن دول؟ الجن
دول دول جنود للباطل واتقلبوا جنود للحق. لما باجي افكر الوقتي مين جنود الباطل اللي ماليين الدنيا؟ الممسلين والممسلات. واحد هيقول لي ايه انت بقيت يا جماعة احنا نضحك على بعض. هنقف قدام ربنا سبحانه وتعالى. هنقف وكل واحد هيعرف هو كان بيعمل ايه كويس اوي. هنقف قدام الملك الجليل بعد ما ننزل
التراب كزا الف سنة. افتكر قصة الممسلة الله يرحمها. الله يرحمها. اللي كانت شابة صغيرة وكان ناس كتير جدا بيحبوها. وكانت سبحان الله بتحكي هزه قصة انقلاب بقى ان هي كانت لها ميول دينية ولكن حبها للشهرة والاضواء عماها عن الموضوع ده. فكانت بتولد مرة وهي بتولد
وهي بتولد ولادة طبيعية قعدت تلات تيام. ما فيش ولادة خالص قاعدين يدوها طلق ما فيش ولادة. لغاية ما جا لها نزيف وكانت هتموت وعملوا لها اه اه ولادة قيصرية بعد هزا الامر خرجت الولادة القيصرية نامت في في المستشفى اسبوع وهي في حالة اعياء رهيبة طبعا. تكاد تموت بسبب الموضوع ده
يعني يعني ربنا يعافي نساء المسلمين كلهم. بتقول لما جت تهم بالخروج من المستشفى رجليها اليمين ورمت. فيه ايه ؟ جلطة في الرجل اليمين. جلطة. فبدأت تفتكر انا انا انا انا لازم اكون غلط انا غلط
انا لازم اتوب من اللي انا فيه. دي رسالة لي من ربنا. انا لازم اسيب التمسيل. انا لازم افوق بقى. انا اللي انا باعمله ده حرام وانا عارفة ان هو حرام. ولكن ما قدرتش تاخد القرار
رجعت بيتها تتعالج من الجلطة. بعد لما الجلطة تقل. رجليها التانية بدأت تورم بصورة اخطر. في ايه؟ جلطة في الرجل التانية. جلطة في الرجل التانية. وبدأ يا جماعة يبقى خطير جدا. وبدأت يحصل لها حالة اعياء. استنزاف واستهلاك شديد جدا. لغاية ما مرة كان حواليها جوزها ودكاترة وقرايبها بتقول فجأة حست
هبوط رهيب وفجأة لقت نفسها بقى شوية بحاجة وواحد جنبها بيقول لها قولي لا اله الا الله. بتقول ساعتها افتكرت ايه الدنيا دي! ايه الدنيا! لو متوا ربنا الوقتي! لو مت هقابل
اقول له ايه ؟ انا لو مت دلوقتي هاروح لربنا اقول له ايه ؟ هاقول لربنا ايه على عمري اللي ضيعته ده ؟ على المعاصي اللي عملتها. على التبرج اللي انا اللي انا عملته. هاقول لربنا
عمري اللي فات. ساعتها قررت انها تتوب. بتقول فترة ولقت نفسها فيها التالي. بتقول لما فتحت عينيها لقت كل اللي حواليها بيبكي. وده بيصلي وجوزها بيعيط وده بيدعي ربنا فيه ايه ؟ الدكتور قال لها انت اتكتب لك عمر جديد كانت خلاص على وشك الموت وربنا انقذها. صممت انها تتوب المرة ديت
وقامت من المرض اللي هو رسالة ربنا بعتها لها عشان تتوب بكرمه سبحانه وتعالى. وقالت فلانة الممسلة ماتت ومش هتعيش تاني. وفلانة الجديدة التائبة الى الله سبحانه وتعالى هي اللي هتتعاملوا معها بعد كده. وبعد سنتين تبتلى بمرض وربنا سبحانه وتعالى يقدر
انها تموت بعد ما تابت بفضل الله. تموت على خاتمة التوبة وتموت هذه الممسلة لعل كثير منكم يعرفها. الله يرحمها. انما انا بقول الكلام ده ليه يا جماعة؟ انا عايز اقارن لكم ما بين
خواتيم الممسلين والمغنيين والفنانين اللي تابوا وخواتيم اللي ما تابوش. ما بين دول حصل لهم ايه ودول حصل لهم ايه؟ كلمة حق. كلمة حق لله سبحانه وتعالى انا زرت بنفسي واحد كان اشهر بيانست في مصر. زرته في البيت بعد ما تاب الى الله سبحانه وتعالى. الراجل ده كان بيشع ايمان والله العظيم. مات. لما مات مشينا
جنازته اصحابه بتوع العزف كانوا عايزين يحضروا الجنازة والله العزيم يا جماعة. رحنا دفناه واتدفن دفن شرعي. دفناه واحنا خارجين والناس خارجة لقوا العازفين اصحابه عايزين يدخلوا يقفوا على جنازته تاهوا. ربنا عماهم عن جنازته عشان لا يقفوا على قبره ولا يصلوا عليه. ربنا حماه من انه دول يقفوا على
يصلوا عليه. ياه! يا جماعة! يعني يعني انا شفت واحد شفت واحد كنا في قعدة كده مع بعض الدعاة فقالوا لي ده فلان فانا حتى افتكر فلان يا رب فلان ده انا عارفه
يا رب الاسم ده يا نهار ابيض! فلان! ده انا مرة حكيت قصته في درس من الدروس اللي انا كنت بديها في المسجد! فلان اللي بس انا لما حكيت قصته اخر خبر في القصة كان انه تاب. انما انه بقى داعية سبحان الملك لما بيكرم. فلانة الممسلة اللي عملت افلام ياما يعني ايه صعبة جدا يعني
وربنا تاب عليها ولبست الحجاب واتجوزت من داعية من الدعاة الكبار وهي مرة بتصلي الضهر تموت فجأة وهي تصلي بيننا الله سبحانه وتعالى. خواتيم اللي ما تابوش بقى اللي ما تابوش يا جماعة. فلانة اللي ماتت منتحرة بعد ما كانت ايه؟ سندريلا. فلانة اللي ماتت مقتولة على ايد جوزها
كان بيشك فيها. فلان اللي راح في غيبوبة حس بان هو مات ولما نزل تحت التربة صحى تاني ومات وهو جوه التربة. فلان اللي مات في اوضة زنا كلهم فنانين كلهم. فلانة اللي ماتت بسرطان كانوا بيسموه عندنا في الطب. سرطان العاهرات. الله يرحم المسلمين جميعا
فلانة احد الاخوة قال لي ان هو شاف رؤية لواحدة تعد كانت اشهر مطربة في القرن اللي فات. بيقول واقفة على المسرح والناس كلهم واقفين قدامها وحولين رقبتها فوق زي طوق حديد كده بيقول تقوم تغني شوية يقوم الناس يقعدوا ايه يتمايلوا كده يعني من الطرب. تقوم تسكت يقوم الناس يقعدوا ينطحوا في
بعض ينطحوا في بعض وهكذا وهي طوق حديد حوالين رقبتها ربنا يعافينا. واحد تاني اخ اعرفه شاف رؤيا لاحدى الممثلات الموجودين في الواقع دلوقتي المشهورات شايف ان هي في قفص والقفص فيه نار. النار تهب من مكان تجري على المكان التاني. تقوم تهب نار من المكان اللي جرت عليه تقوم تجري على المكان التاني. وقاعدة تصرخ والنار
طاردها. فبيقول لها في الرؤيا انت مين ؟ قالت له انا فلانة. سبحان الملك العظيم اللي يعني يعني اللي هو احنا عارفين اسمها يعني. ربنا يتوب على المسلمين جميعا. اللهم
احد الممسلين اللي يعني احد الممسلين المشهورين ويعني توفاه الله سبحانه وتعالى احد الشباب عندنا شاف له رؤية ان هو يعني واقف معه في بيقول له انا هعدي من على الصراط ازاي
قال له في ناس بتعدي زي الريح وناس بتعدي زي البرق. وناس بتعدي زي الخيل وناس بتعدي بتحبو. يعني كانو بيسألو مش داري اصلا بكلامو بيقولو انا هعدي من على الصراط
جاي اعيد تاني قال له انا هعدي من على الصراط ازاي! وقعد يصرخ! هعدي من على الصراط ازاي! واصحى من الرؤيا خواتيم دول وخواتيم! دول مين يا جماعة! دول جنود
الباطل اتقال ابو جنود للحق. جنود للباطل لازم كل واحد يبقى جندي للحق. عايزين انقلاب يا جماعة. عايزين انقلاب حقيقي في حياتنا. الناس دي ربنا سما باسمها ليه؟ لان هم وقفوا. وقف لما لقى حاجة وقف لازم تقف. ولانهم سمعوا استمع نفر من الجن. لازم نسمع لازم نسمع كلام الحق. ولانهم اتغيروا
فورا فقالوا فا فوريا تغيير فوري تغيير احنا اتغير فينا ايه ولانهم انقلبوا ما خافوش ما قالوش هنعمل ايه في ابليس ده ده عدد المسلمين مع آآ مع النبي دهوت شوية انفار واحنا شوية انفار هنعمل ايه ؟ وهنرجع للجن ازاي ؟ دول ربنا كرمهم. دول صحابة. السلف قالوا
عليهم صحابة. دول اول من اسلم برسول الله من الجن زي ابو بكر اول من اسلم من البشر كده. دول اول من اسلم برسول الله من الجن. ابو بكر اول من اسلم من الرجال
نيجي اول ما نقسم النساء دول اول من اسلم من الجن دول بيسمعوهم سورة من سور القرآن. دول من عظمائنا يا جماعة دول سلفنا. دول من صحابة رسول الله صلى الله عليه وسلم
لما باعه وشف ربنا رفعهم ازاي. شف ربنا عمل لهم ايه. شف ضحوا قد ايه. ووقفوا في وش جن الارض كلهم وشياطين الارض كلها. ولكن شوفوا ربنا ازاي ؟ سبحانه وتعالى
يهدي الى الرشد فامنا به ولن نشرك بربنا احدا. بعد كده الناس دي بقى الكلام اللي بعد كده كلام غريب كلام غريب يا جماعة الناس دي رجعت تاني. الشباب الرهيب دهو نزل الجامع تاني
نزل النوادي تاني نزلوا الدنيا تاني. نزلوا اشغالهم تاني. نزلوا السوق تاني بس بنزرة جديدة لما الانسان يبص على الماضي بتاعه بنزرة جديدة تماما. بيبصوا بنزرة تانية خالص خالص رجعوا بقى وانه تعالى جد ربنا ما اتخذ صاحبة ولا ولدا. هم ايه دول؟ هم بيقولوا هو في سورة الاحقاف فيه برضو واذ صرفنا اليك نفرا من
يا قومنا ايه؟ انا سمعنا كتابا انزل من بعد موسى. من بعد موسى ما قالوش عيسى ليه؟ كانوا يهود. انما دول ما اتخذ صاحبة ولا ولد كانوا كأن الدين ده قوي جدا. اكتسح كل الاديان. اكتسح كل الحضارات. اكتسح كل البلاد دين قوي. كتاب قوي بس مين الرجالة اللي تشيله
وانه كان يقول سفيهنا على الله شططا. لما الانسان يفوق بقى يا جماعة ايه ده! ايه اللي كان بيتقال عن ربنا ده! ايه اللي احنا كنا بنعمله ده! احنا ازاي كنا عايشين
بتوع هولندا اللي كانوا بيقولوا اللي كانوا عايزين يحرقوا المصحف. واحنا لسه شباب لسه حبيب قلبي نفسك تعرف عمل ايه في الماتش الاخراني لعيب هولندا وعايز تعرف ايه بجار ديفيدز عمل ايه وتلبس الفانلة بتاعته لسة يا حبيب قلبي لسة اللعيبة بتوع هولندا والفانلة لسة لسة
السلام بتاع النيجرز بنسلم به بعد ما اكتشفنا الناس دي بتكره الاسلام قد ايه وبتعادي الاسلام قد ايه. لسة بتسمع مسلسل اغاني اجنبية لسة بتتفرجي على اجنبية بعد ما عرفنا الناس دي بتكرهنا قد ايه وبتكره دينا قد ايه وبتحقد علينا قد ايه لسة يا جماعة لسة بنتفرج على الناس دي ولسه بنحترمها ولسه
قدوتنا وانه كان يقول سفيهنا على الله شططا. وانا ظننا ان لن تقول الانس والجن على الله كذبا. كنا بنحسبهم قدوات انهم نصابين. اكتشفنا ان القدوات بتاعتنا اللي كنا ماشيين وراها شوية نصابين. الشباب اللي معلق صورة جيفار على العربيات وعلى المحلات بتاعته. ده ملحد كافر
مات وهو كافر ملحد بيدافع عن الشيوعية. الناس اللي منبهرة بالمغنيين الغرب والممثلين الغرب. دول نجوم من ورق دول مش سوبر ستارز. السوبر ستارز الطرف بتاعتنا ابو بكر وعمر ومعاز وسلمان. وفاطمة وام كلثوم دول السوبر ستارز بتوعنا. انما دول نجوم من وراء سلفستر السلوني الوحوش اللي بيحاربها من
قدام الشاشة شوية ورق شوية لعب بلاستيك مش البراء ابن مالك اللي رمى نفسه من فوق الحصن وفتح الحصن ومات والاسلام بيفتح له بلد من البلاد ياه وان ظننا ان لن تقول الانس والجن على الله كاذب. لا طلعوا كذابين. طلعوا نصابين ما تنبهروش بالغرب يا جماعة. ما تنبهروش
بقدوات ضالة. ما تنبهروش بمفكرين اصلا علمانيين. علمانيين جاحدين للاسلام جاحدين لدينهم. ما تنبهروش بجرايد علمانية حقيرة. ما تنبهروش برموز فكرية ضايعة. ما تنبهروش بناس سموهم نجوم وهم لا نجوم ولا حاجة. وناس سموهم عظماء وهم العظماء ولا حاجة. وانه كان رجال من
انسي يعوذون برجال من الجن فزادوهم رهقا. كان فيه رجالة من الانس بيروحوا للجن عشان يتحصنوا بهم فزادوهم رهقا ارهقوهم. هي دي عاقبة كل واحد دور على السعادة في غير طريق ربنا. هي دي عاقبة كل واحد. دور على الراحة في غير طريق ربنا ارهاق
مرهق مرهق الانسان المرهق ده اللي مش قادر تعبان عايز يستريح ومصمم يكمل. الشاب يسقط سنتين بسبب علاقة عاطفية. وابوه يطرده من البيت ويفشل في دراسته ويتحطم نفسيا ومصمم يكمل. الشاب ياخد جرعة مخدرات اتنقل المستشفى هيروح فيها ويدخل العناية المركزة ومصمم يكمل. البنت
ومشاعرها ودراستها تتعقم. ونظرة الناس لها. تتحطم بسبب علاقة مع ولد ومصممة تكمل. فزادوهم رهق. مجتمع مرهق. شعب ترهق. مش كله مرهق. شباب مرهق بنات مرهقة. كله مرهق لانه كله بيدور على سعادته في غير طريق ربنا. سبحانه وتعالى
وانه كان شباب يعني عندهم اكتئاب يعوذون بالاختلاط والحب عشان يرفهوا عن نفسهم. فزادوهم رهقا. وانه كانت بنات سنهم كبروا وعايزين يتجوزوا بالسفور والتبرج والمكياج والاختلاط. فزادوهم رهقا. زادوهم رهقا. الواقع اللي احنا عايشين فيه يا جماعة. الواقع اللي احنا عدنا عايشين فيه
اعقل للناس فيه. الشاب يقول لك انا خايف التزم. يا ابني يا ابني اتق ربنا. يا ابني ده انت حرام عليك الخنقة اللي انت خانق نفسك فيها. كنت في المسجد من ايام. شاب من الشباب ده
الشاب واقف يكلمني بعد صلاة الفجر. عينيه مبرقة. والله العزيم يا جماعة انا انا يعني انا مش عارف دموعي نزلت ولا لأ. انا مش عارف انا بس يقين القلب بكى ونقف قدام
عضم وشه باين الشاب شارب. واخ يعني ايه شافه برة واقف مع شلة فبيقول لهم تعالوا صلوا الفجر. قالوا له لأ. قال لهم طب واحد ييجي. قال له انا جاي معك
ولد فكرني بمنزر عايز يتغير عايز يطلع بالوفي ومش قادر. بقول له يا حبيبي انت عندك كم سنة؟ قال لي تسعة وعشرين سنة. باقول له انت بتشتغل ؟ قال لي لأ. ده هيفوق امتى ؟ وهيشتغل امتى ؟ وهيفوق
مستقبله هيبني حياته امتى ؟ ده هيفوق امتى باللي هو فيه ؟ بيقول لي انا شارب كل حاجة. بس انا هاتغير. بس انا هابقى كويس. والله يا جماعة كلام يقطع القلب، كلامه يقطع
يمزق القاء القلب. افتكرت منزر كان في عالم الحيوان شفته غزالة وقعت في بركة طين لزجة. فاتحبست فيها وراسها اللي باينة بس ومش عارفة تتحرك فضلت محبوسة لغاية ما جه اسد حط راسها في بقه مرة واحدة التهمها. وهي مش قادرة تتحرك. ده واحد واقع في برك الطين لغاية ما الشياطين تلتهمه
قادر يعمل حاجة. بعد شوية لقيت واحد صاحبي جاي من المسجد تاني بيقول لي ده انا جا لي شاب لقيته بينادي علي من المسجد. بيقول لي عايز اتغير وعايز اتوب ومش عارف اعمل ايه هو نفسه. الواد هيتجنن
يا عيني هيتجنن ما هوش عارف يخرج من اللي هو فيه. محطم نفسيا وبدنيا. الشباب يا جماعة الوقت المخدرات محطماه. اللي كل قضيتهم مية وتمانين جنيه كل يوم يجيب جرام
وعشرين جنيه يجيب تلات علب سجاير. والشباب اللي ما عهوش شركات الادوية بتاع اليهودية اللي عندنا في بلادنا بتنزل له الحبوب بتاعة الكيميا اسعار مخفضة جدا وباغراق للسوق عشان يتدمر. الشباب دول يا جماعة اما يوصلوا لاربعين سنة هيبقى صحتهم ايه؟ دول اللي هيشيلوا البلد بكرة. دول اللي هيشيلوا الامة
ده ناس جسمها اتسمم بالمخدرات. ده منتزرهم الف سرطان وسرطان. في كل عضو من اعضاؤهم يتسمم بالمخدرات. دول هيشيلوا ايه دول بيعملوا ايه دول ؟ في عندنا في الطب فيه مقياس لقياس درجة الغيبوبة
درجة الغيبوبة. يعني عشان نعرف العيان ممكن يرجع ولا لأ ولا يموت. انا لو لو عملنا الوقتي مقياس لقياس درجة غيبوبة الامة. يا ترى هنعمل ايه؟ القناة بدل ما تعمل نشرة اخبار غزة والعراق عمال تنشط اخبار الفنانين. فلانة اتجوزت وفلانة اتطلقت وفلانة مضت عقد. وفلانة اتنيلت وفلانة سبحان الله! انتم عايزين
ايه! عايزين ايه من المسلمين؟ عايزين المسلمين ينسوا غزة. ويفتكروا فلانة! عايزين المسلمين ينزلوا العراق ويفتكروا ايه! انتم عايزين ايه! قولوا على نواياكم كل بنت متبرجة ماشية في الشارع. كل بنت متبرجة منظرها يكسف البنت دي والله يا جماعة ما هي بنت محطمة. ده بنت بتعبر عن اب
اخ وام محطمين دينيا. كل بنت متبرجة وبتهزر بالايد مع الشباب في الشارع. واحدة وراها بيت محطم كل شاب ماشي بعقد وماشي في الشارع حاطط عقدة حوالين رقبته ورابط محطم. احنا وصلنا لايه يا جماعة؟ وصلنا لايه؟ وصلنا لايه؟ فزادوهم رهقا. الارهاق اللي بقى المجتمع فيه ده
هنفوق منه ازاي ؟ هنطلع منه ازاي ؟ فزادوهم رهقا. احد الشباب يعني اتصل بواحد صاحبنا بيقول له انا عايز اتوب. الحقني اعمل لي اي حاجة. اتصرف معي. الحقني. فصاحبنا بيقول يعني اتشغل عنه شوية. فبيقول مرة وصاحبنا
طالع بالعربية لقى الشاب هاجم على العربية وفاتح ايديه وبيبكي دموعه مغرقة وشه. ما تسيبنيش. فراح معه فخده وراحوا يصلوا الفجر. فبيقول انا عايز اقول الشباب اوعى تفتكر ان حياة المعصية حلوة. ده حياة خنيقة ده خنقة. ده موت والله العظيم بيموتوا الف مرة كل يوم. خده يصلي الفجر. بيقول هو بيصلي
واقف جنبي قاعد يعمل كده يطلع لقدام وييجي لورا. في التحيات قاعد يتهز فبيقول انا قلت مين كان ما بيعرفش يصلي. الامام قال السلام عليكم ورحمة الله. السلام عليكم ورحمة الله. ده ما سلمش
لقيته انفجر في البجاء فجأة. خدناه بيته وهو متشال. شباب منهار يا جماعة. شباب منهار. شباب شاب في في ندوة هنا في القاهرة. شاب عنده تسعة وتلاتين سنة تسعة وتلاتين سنة المخدرات اكلاه لاتجوز ولا له صحاب ولا له حاجة في الدنيا ولا اشتغل حياته منهارة وبيقول انا هارجع تاني
انا هرجع زي ما كنت تاني. انا هرجع بتاع زي ما هترجع مين يا ابني؟ هترجع مين يا ابني؟ ما هم قضوا عليك خلاص مخططاتهم قضت عليك وانت استسلمت. وكنت غر وسازج وضيعت نفسك. ربنا ينقز الشباب والله يا جماعة. فزادوهم رهقا. فزادوهم رهقا
بنات مرهقة وامهات مرهقة واباء مرهقة. ومجتمع بكل اللي فيه مرهق ليه؟ لان احنا دورنا على السعادة بعيد عن ربنا سبحانه وتعالى. وانهم كما ظننتم ظنوا ظننتم ظننا اوهام كانت حياة كلها اوهام
كانت عيشة كلها اوهام. موهومين. البت موهومة انها لما تبقى بنت استايل وتكلم ده وده تجوز بسرعة. والولد موهوم انه لما يتعرف على البنت اللي هيتجوزها في علاقة خمستاشر سنة يدرسها كويس اوهام. اوهام والشباب معتقدين والناس المجتمع بتاعنا دلوقتي بيتحكم فيه مجموعة من الاوهام
خاطئة هي اللي بتتحكم في المجتمع بتاعنا للاسف. وانهم ظنوا كما ظننتم الا يبعث الله احدا. ما كانوش عاملين في حسابهم ان في حاجة اسمها اخرة ما كانوش مصدقين ان في حاجة اسمها اخرة. وان لمست السماء فوجدناها ملئت حرسا شديدا وشوبا. ياما رسايل وصلت لنا وما كناش بنستجيب. ياما
تسد عين الشمس ان انتم غلط ان الطريق ده غلط ما كناش بنستجيب. ما استجبناش لاي رسالة زمان. فاكرين عبدة الشيطان؟ اهو الشياطين بتسلم اهي في سورة الجن. فاكرين عبدة الشيطان
فاكرين الشباب عارفين شبابنا وصلوا لايه يا جماعة؟ وانا كنا نقعد منها مقاعد للسمع. ده احنا كنا بنعمل بلاوي ده احنا كنا بنعمل اجرام. لما باقرأ سورة الجن عارفين بافتكر ايه
بفتكر مجتمعنا بفتكر امتنا حاسس ان صورة الجن بتحكي لنا قصة مجتمعنا بالزبط وهم بيفتكروا الماضي بتاعهم الماضي الاليم بتاعهم باحس ان هو بيحكوا واقعنا والله يا جماعة. بيحكوا واقع الشباب الوقتي بالزبط
وانا كنا نقعد منها مقاعد للسبق. وانا لا ندري اشر اريد بمن في الارض ام اراد بهم ربهم رشدا. طب قالوا الشر ليه؟ مش مصدقين! ومعقولة ربنا ينقز الناس دي بعد ما طاعت. هو معقولة ربنا ينقز الناس ديت! معقولة الانقاز ييجي! معقولة ربنا يتوب عليهم! معقولة ربنا يتوب علينا بعد كل اللي عملناه! دول
خارجين من بركة الطين. ربنا انقزهم من بركة وحل. وخارجين بيبصوا لها تاني ياه! يا ندمنا على كل ساعة قضيناها في الحياة الهايفة دي يا ندمنا على كل كبيرة عملناها. يا ندمنا على السواد اللي اتكتب في صحفنا. يا حزننا على العمر اللي ضاع بعيد عنك يا رب
الناس دي يا جماعة يعني وقت الحلقة قرب ان هو ينتهي. والصورة كبيرة. السورة مشاعر فياضة. ناس هتتجنن. وانه وانهم وان ان هيتجننوا من كتر المشاعر اللي جواهم. ملهوفين مش قادرين يكتموا المشاعر اللي جواهم بعد ما داقوا لزة الدين. مشاعر الملتزمين الجدد الملتهبة
الملتهبة اللي بدأوا فجأة يكتشفوا ايه ده! احنا كنا نودي نفسنا فين! فمن يعرض عن ومن يعرض عن ذكر ربه يسلكه عذابا صعدا اللي هيبقى بعيد عنك يا رب عزاب متصاعد. متصاعد يعني ايه؟ هيعيش حياته كلها عذاب متصاعد. الدنيا عذاب نفسي لعشرات السنين. بعد
القبر عذاب تحت التراب لالاف السنين. بعد كده القيامة عذاب في عرصات المحشر خمسين الف سنة. بعد كده عذاب في نار جهنم لبثين فيها احقابا عذاب يا جماعة ما بيقلش بيزيد. في الاول كانت ملايكة بتسجل عليه في الدنيا. بعد كده لحظة الموت الملايكة بقت كتير مد البصر وسود الوجوه وواقفين له
قاعدين له. احنا مش طالعين غير بروحك. وبعد كده ملك الموت. الموضوع خد بالك بيتصاعد. بيزيد كل شوية الملايكة بتشيد بتزيد شدتها. ملك الموت ييجي ينزع روحوا بقوة. بعد كده ينزل تحت التراب يلاقي ملكين اسودين بينهروه من ربك ومن دينك. بعد كده يلاقي رفيق شكله وحش وريحته وحشة داخل عليه. يقول له انا عمله كساب
يطلع من تحت التراب يلاقي اقتياد. سائق وشهيد. بعد كده يقف في العرض على الله. لما ربنا يقول خذوه فغلوه سبعين الف ملك. بعد ما كان واتنين ومجموعة سبعين الف ملك بيبتدروه. بعد كده يترمى في جهنم عليها ملائكة غلاظ شداد. العذاب بيتصاعد
وبرضه الملتزم ان عيب بيتصاعد في الدنيا جنة. وعند الموت جنة اعظم. وفي القبر نعيم اعظم وفي القيامة في ظل عرش الرحمن امام حوض النبي عليه الصلاة والسلام نعيم اعظم. وفي الجنة اعظم واعظم. ومن يعرض عن ذكر ربه يسلكه
عارفين يعني ايه يسلكوا؟ عارفين الخرزة اللي لها فتحة ضيقة واحد اما يجيب حبل يقعد يدخله جوة الخرزة يسلكه دي معناها دي دي عايشين في ضيق عايشين في ضيق رهيب. حياتهم كلها ضيق. حياتهم كلها خنقة. حياتهم كلها حبسة. ضيق متصاعد. ضيق في الدنيا وضيق عند الموت. وضيق في
صبر حتى تختلف اضلاعهم. وضيق في القيامة وضيق في زنازين جهنم والعياز بالله. والمؤمن سعة متصاعدة سعة في الدنيا وساعة عند الموت وساعة في القبر وساعة في القيامة وسعة في قصورهم في الجنة. ده الخيمة الواحدة في الجنة طولها حوالي مية كيلو متر. ميت كيلو متر ده الخيمة مش الاصل
لما حسبت الطول بتاعها لقيتها حوالي ميت كيلو متر يا نهار ابيض! ايه ده يا جماعة! ستين ميل! ستين مليان حوالي تسعين كيلو او ميت كيلو متر طول الخيمة الواحدة
ومن يعرض عن ذكر ربه يسلكه عذابا صعدا. اهل الباطل انقلبوا. وبدأ الاسلام ينتشر. وبدأ الدعوة تنتصر وبدأ يبقى فيه رجالة يشيلوا الدين. اهل الباطل هيسكتوا! لأ. وانه لما قام عبد الله يدعوه كادوا يكونون عليه لبدا. بدأوا يتراكموا على رسول الله صلى
وسلم. بدأوا يتكاتفوا على رسول الله زي السحاب المتلبد. كله فوق بعضه. كله هاجم على النبي عايز يضربه. عايز يؤزيه. عايز ينال منه. عليه الصلاة والسلام. عايز يتريق عليه. عايز
تسخر منه. عايز ينال النبي باي حاجة. كادوا يكونون عليه لبنا. لما اهل الباطل النبي عليه الصلاة والسلام يا جماعة صورة الجن بتبين لك النبي تعب قد ايه. النبي استحمل قد ايه ؟ النبي عليه الصلاة والسلام كان يخرج يدعو الناس في سوق عكاظ عشان ما يضيعش فرصة بدون دعوة. فرصة الناس تتلم فيها
يرفض من الجميع يقوم طالع سوق اجاز في زو القعدة زو الحجة بعدها منى الحج بتاع المشركين يطلع مع الصحابة على منى يقعدوا يدعوا في القبائل كلها يرفض يروح الطائف يسافر تسعين كيلو متر يروح الطائف يدعو. يرفض يقوم يلف على القبائل قبيلة قبيلة. يحاول قبيلة تؤويه يرفض عليه الصلاة والسلام
وما ييأسش عليه الصلاة والسلام. انا عايز لو قلبنا كزا صفحة هنوصل بعد كده لسورة ايه يا جماعة؟ اهي. لو قلبنا بعد كزا صفحة هنوصل لسورة النصر ازا جاء نصر الله والفتح ورأيت الناس يدخلون في دين الله ايه ؟ افواجا. اومال اول سورة الجن قل اوحي الي انه استمع ايه ؟
الانفار الانفار المعدودة بقت افواج. الدين انتصر ليه؟ لان بعد سورة الجن ربنا قال للنبي يا ايها المزمل قم قم الليل قم ما تنامش بالليل. وبعدها قال له يا ايها المدثر قم فانذر قم. ما تقعدش بالنهار. زي ما سورة نوح اللي قبل سورة الجن. سيدنا نوح قال اني
قومي ليلا ونهارا. انت كمان ما تنمش لا ليل ولا نهار. قم كمل. مش هضيع مجهودك. مش هضيع تعبك. قم. مهما كانوا عليك لبد. مهما مهما عملوا فيك اوعى تبطل. اوعى تيأس اوعى تضعف. قم الليل والنهار. الانفار هييجي اليوم ويبقوا افواج. افواج اذا جاء نصر الله
والفتح ورأيت بعيني بعينيك قبل ما تموت هوريك حلم حياتك بتحقق بعينيك اخيرا يا رب اخيرا يا رب الغرب الكافر قدرنا نوصل لهم الاسلام الصحيحة. اخيرا يا رب الطبقات البعيدة عن الدين في المجتمع. صورة الدين وصلت لها. اخيرا يا رب البنات كلها سمعت دين. اخيرا يا رب الشباب
كلهم سمعوا الدين وتابوا. اخيرا يا رب ورأيت بعينيك بعينيك يا اللي بكيت لما شفت بعينيك صور الاسرى بتوع بتوعنا بتوع بتوع المسلمين في ابو يا اللي بكيت بعينيك لما شفت صور الجنود الامريكان بيدنسوا مساجد الفلوجة. يا اللي بكيت بعينيك لما شفت جسس المسلمين مرمية في الشوارع في غزة
بيقصفوها. هييجي اليوم اللي تشوف بعينيك نصر الامة ورأيت. بس قم واشتغل. بس ما تنامش لا ليل ولا نهار. ورأيت الناس. الناس كلها حتى حتى ابو سفيان اللي كان بيحاربك يا محمد يا ابن عبدالله. حتى مراته اللي كلت كبد حمزة في بوقها. حتى اشد المشركين اجراما. حتى عكرمة بن ابي
كله جاي النهاردة يا محمد يا ابن عبدالله عليه الصلاة والسلام يسلمه. ورأيت الناس كلها يدخلون مش انت بعد ما كنت بتلف على البيوت ويطردوك وابو لهب يقول لك هات لي ورقة وقلم اكتب لك كتاب لربك انك بلغتني وسبني في حالي. وتلف على القبائل وترفضك كله جاي برجليه لربنا الوقتي. يدخلون في
الذين ربنا كبر وعز افواجا بعد ما كان انفار في سورة الجن بقت افواج الوف وملايين ومليارات ومليارات بس استمر ما تنمش. سورة الجن يا جماعة الناس دي ربنا خلت زكرها ليه؟ لانها اشتغلت في الدعوة. الناس دي لو ما كانتش اسلمت كان حصل لها ايه؟ كانوا بقوا ايه؟ لو انت ما التزمتش ابو بكر
لو ما كانش اسلم، كان بقى ايه ؟ تاجر عنده شوية فلوس وعاش ومات بس زي اي تاجر عمر لو ما كانش اسلم كان بقى ايه ؟ شاب قوي وعاش ومات والموضوع انتهى. مصعب لو ما كانش اسلم شاب جميل وسيم والبنات ملفوفين حواليه. وراكب احدس موديل
وبس وبقى اما كبر ندم على شبابه اللي ضاع ومات بلال لو ما كانش اسلم عبد اسود حبشي ومات انما الناس دي لما اسلمت بقى لهم يد في التاريخ. لما انت تلتزم لما انت تلتزمي لما نشتغل عشان دينا. لما نبقى رجالة لما نبقى اصحاب رسالة
لما نبقى زي الجن دول انقلاب فوري. انقلاب فوري استجابة فورية للهدى. وانا لما سمعنا الهدى امنا به. ياه على جمال اما الجنود هتعرض علينا التزمنا وجينا. من اول اية سمعناها. انت بقى لك قد ايه بتسمعي؟ اتغير فيك ايه؟ انت بقى لك قد ايه بتسمع
اتغير فيك ايه ؟ اتغير فينا ايه يا جماعة؟ اتغير فينا ايه ؟ الصورة مليانة معاني كتير جدا مليانة محاني كتير جميلة اوي والله يا جماعة اوي. زي ما باقول لكم دا قصة مجموعة من الشباب من الجن بس مجموعة من الشباب
يعني كانوا جنود للباطل. ومرة سمعوا كلمة الحق. من لسان محمد بن عبدالله عليه الصلاة والسلام. اتقلبوا. حياتهم اتغيرت. وضحوا بكل حاجة. واتغير فيهم كل حاجة ورجعوا تاني رجعوا تاني لصحابهم بتوع زمان. بس مش رجعوا عشان يقعدوا معهم. رجعوا بنظرة تانية للحياة. رجعوا بنزرة تانية للباطل
رجعوا بنزرة كلها حسرة على الدنيا على الواقع اللي هم كانوا فيه. رجعوا عشان يغيروا الواقع ويصلحوه. رجعوا تاني يا جماعة. بيتكلموا وهم بصوا بصة تانية لايام زمان ومعاصي زمان. ومفاهيم زمان وقدوات زمان وشخصيات زمان. رجعوا تاني وهم بيعبروا عن الانقلاب الرهيب. وبيعبروا عن
الدوافع اللي خلتهم ينقلبوا. وفي الاخر ربنا بيثبت قد ايه النبي تعب قد ايه النبي بزل عشان الناس دي تدخل في رحمة الله؟ وعشان احنا نسلم. وقد ايه احنا لازم نتعب. سورة الجن؟ يعني للاسف ما قدرناش ان احنا نغطيها الليلة تغطية
او وافية ولكن يعني تركنا بعض المعاني اللي انا كان نفسي انها ما تروحش مننا الليلة. انا بصراحة يا جماعة الليلة اتأخرت في الطريق اتأخرت في الطريق جامد. ربنا سبحانه وتعالى يعفو عنا يا رب
من اي تأخير. انا قلت انا جاي الليلة عشان اقول لكم اهم توصية. لو ما جتش غير عشان اقولها كفاية. بس اجي. ان يوم الحد اللي جاي تلاتاشر اربعتاشر وخمستاشر. انا جاي اهم حاجة عندي في درس الليلة الموضوع داهو. النقطة داهي ان يوم الحد والاتنين والتلات اللي جايين ان شاء الله تلتاشر
اربعتاشر وخمستاشر الايام البيض تلات تيام يباعدوا بينك وبين النار قد ايه لما يتحطوا في حسناتك قد ايه ؟ يا ترى لو من يوم ما التزمت كنت بتحافز على تلتاشر واربعتاشر وخمستاشر. كان زمان في ميزانك حسنات قد ايه ؟ يا ترى لو كنت حافظت عليهم ودعيت الدعوة المستجابة لك عند كل فطر
وفي كل صوم كان زمان حياتك متغيرة قد ايه بالله عليكم يا جماعة ربنا يعينا يا جماعة التلات ايام دول. اللهم امين يا رب واخر توصية بقولها لكم يعني عشان آآ عشان ادارة القناة تزعل مني جدا بقى كده لان انا كده واخد اربع دقايق زيادة او تلات دقايق ولا ايه! اهو بيضحكوا من ورا الكاميرا اهو
واخد خمس دقايق زيادة خلاص هي هي نص دقيقة. جزاكم الله خيرا. يعني اخر توصية بقولها لكم يا جماعة القرآن يا جماعة. القرآن. القرآن يا اخوانا. القرآن يا شباب. القرآن يا
اللي عايزين حياتكم تتغير. القرآن يا اللي عايزين حياتكم تتقلب. القرآن عارفين عارفين لما لما تجيب حنفية بتنقط ماية على صخرة كبيرة وتفضل تنقط نقطة نقطة نقطة نقطة نقطة نقطة في خلال سنة اتنين تلاتة الصخرة هتتشاق. انما لو جبتي نفس كمية الماية كبيتها على على الصخرة مش هتعمل فيها حاجة
القرآن لما كل يوم تقري لك صفحتين تلاتة اربعة. لما كل يوم تقرا لك حزب ولا جزء كل يوم كل يوم كل يوم. جدار الغفلة اللي حوالين القلب هيتشاق عايزين نفوق بقى انا سمعنا قرآنا عجبا يهدي. مش عايزين تهدوا. مش عايزين حياتكم تتغير. مش عايزين حياتنا تتقلب. سورة الجن اهي. عايزين نعيش
معها الليلة يا اخوانا نعيش معها في القيام. مع الانقلاب. مع الشباب اللي حياتهم اتقلبت. مع الشباب اللي عادوا الى الله بعد تاريخ مظلم. ولكن بقى المستقبل بتاعهم مشرق عايزين يا اخوانا القرآن ما ننساش ابدا ما ننساش ان القرآن ده عامل بالزبط عارفين الارض المتشققة لما ينزل عليها المطر يحييها يخليها جنة كزلك قلوبنا
شققة من العطش لما ينزل عليها القرآن يحييها. يخليها جنة. قلوبنا بور. بور ما بتطلعش ثمرة. ما بتطلعش يقين. القرآن هينزل عليها تنبت يقين وتطلع ثمرة وهنبقى مثمرين لدينا زي الجن الابطال. اللي ربنا سبحانه وتعالى خلد اسمهم في سورة كاملة من سور القرآن يعني عايزين
يا اخوانا القرآن بالله عليكم ورد القرآن اليومي ورد القرآن اليومي اللي هيفتت صخرة الشهوات في قلوبنا. ورد القرآن اليومي اللي هيخلي قلوبنا بعد ما هي بر جنة خضراء القرآن يا عباد الله. القرآن لولا ان انا نفسي ان انا اجتهد في السلسلة دي ان شاء الله عشان نخلصها. السلسلة المباركة ديت. كنت قلت لكم المرة الجاية نقف سيكشن مع القرآن
زي ما بعد صورة آآ المعارج وقفنا سكشن صل بقلبك. مع الصلاة يعني كان ممكن نقف سيكشن مع الجن ولكن في الغالب ان شاء الله يعني في الغالب. عشان برضو
الباب موارب شوية لان ما حدش يعرف يعني المستقبل فيه ايه. في الغالب ان شاء الله المرة الجاية صورة المزمل. صورة المزمل الصورة اللي بتجيب لك منزر نبوي نايم في السرير ملفوف في البطانية
النبي ربنا يخلد صورة بالمنزر ده. طب ليه يا رب؟ كنت سماه القوام يا رب. الصوام يا رب ليه ده ؟ ليه يا رب المنزر ده ؟ عشان ربنا يقول لك
القرآن لو بدأ معك من وانت في المرحلة دهي. مرحلة المزمل مرحلة المدثر هيوصل بك لايه وهيرفعك لايه عن ما نتقابل المرة الجاية الواجب بتاعنا قارن ما بين اول اية في سورة
زمل واخر اية شف القرآن رفع اللي اجتهد فيه من ايه لايه عشان تعرفوا احنا محتاجين للكتاب العظيم ده قد ايه اللهم تب علينا اللهم تب علينا. اللهم اصلح احوالنا بالقرآن
اللهم انر قلوبنا بالقرآن. اللهم املأ حياتنا بنور القرآن ليلا ونهارا. ارزقنا تلاوته اناء الليل واناء النهار الوجه الذي يرضيك عنا. اللهم احيي ليلنا بالقرآن لا تحرمنا من قيام الليل بالقرآن. يا رب اللهم انك ان تهدينا
نهدى ونكن من اوليائك الصالحين. اللهم اعمر حياتنا بالقرآن. واصلح قلوبنا بالقرآن وانر حياتنا بالقرآن. وارفع عنا بالقرآن برحمتك يا ارحم الراحمين. سبحانك اللهم وبحمدك. اشهد ان لا اله الا انت استغفرك واتوب اليك. وجزاكم الله خيرا